作者:盧仝
標題:孟夫子生生亭賦
內容:玉川子沿孟冬之寒流兮，輟棹上登生生亭。夫子何之兮，予日衰期人生之世斯已矣，爰為今日猶猶岐路之心生。悲夫，南國風濤，魚龍畜伏。予小子戇樸，必不能濟夫子欲。嗟自慚承夫子而不失予兮，傳古道甚分明。予且廣孤目遐齎於天壤兮，庶得外盡萬物變化之幽情。然後慚愧而來歸兮，大息吾躬於夫子之亭。